પાકિસ્તાનની એક મોટી યોજનાનો ખુલાસો થયો છે. ખૂફિયા સૂત્રોના હવાલાથી જાણવા મળ્યું છે કે પાકિસ્તાની મરિન આતંકીઓને ભારતીય જહાજો અને પોસ્ટ પર હુમલાની ટ્રેનિંગ આપી રહી છે. આતંકીઓને સમુદ્રમાં તરવા અને ગોતાખોરીની તાલીમ આપવામાં આવી રહી છે. પાકિસ્તાનની ખૂફિયા એજન્સી ઇન્ટરસર્વિસીઝ ઇન્ટેલિજન્સ એજન્સી (આઇએસઆઈ)એ તેને ઓપરેશન પીએમ એટલે કે ઓપરેશન પાકિસ્તાની મરિન નામ આપ્યું છે. ગુપ્ત એજન્સીઓમાં તેને લઇને ગુજરાત પોલીસ, ગૃહ મંત્રાલય, આર્મી અને બીએસએફને હાઇએલર્ટ કરાઈ છે.